Fedme er med på å forårsake en rekke forskjellige sykdommer, deriblant kreft. Det er også kjent at fedme er relatert til 15–20 prosent av kreftdødsfall. Selv om sammenhengen mellom fedme og kreftdød er godt dokumentert, er mekanismene bak dette fremdeles i stor grad ukjent.
Forskerne skal undersøke metabolske forandringer i overvektige kreftpasienter og undersøke hvordan disse endringene påvirker kreftsykdommen. Ved å bruke en kombinasjon av prøver fra pasienter og musemodeller skal Halberg bruke molekylærbiologiske metoder for å se om endringer i selve DNA-et og proteiner som styrer adferden til kreftcellene. På sikt er håpet å finne mer tilpassede behandlingsformer for den stadig økende andelen overvektige kreftpasienter.
Kreftforeningen støtter prosjektet med 7 665 000 kroner.
Prosjektet ledes av Nils Halberg, førsteamanuensis ved Institutt for Biomedisin ved Universitetet i Bergen. Han leder sin egen forskningsgruppe bestående av åtte medlemmer, og har tidligere mottatt midler gjennom Open Call i 2016.
LES MER:
«– Fett med støtte til fettforskning» – om prosjektet og prosjektlederen